“หมอวิชัย” เลี้ยงแกะ? เจ้าหนี้มึน เหตุยังไม่ได้รับชำระเงินซักบาท
“หมอวิชัย” เด็กเลี้ยงแกะ เจ้าหนี้ยืนยันยังไม่ได้ทำการชำระหนี้ 1.20 พันลบ. 
7 มี.ค. 2560

ผู้สื่อข่าวรายงานว่า หลังจากที่เมื่อวานนี้ (7 มี.ค.) นายวิชัย ถาวรวัฒนยงค์ ประธานกรรมการบริหาร บริษัท อินเตอร์ ฟาร์อีสท์ เอ็นเนอร์ยี่ จำกัด (มหาชน) หรือ IFEC ได้ออกมาได้ออกมาให้สัมภาษณ์สดผ่าน Facebook Live ที่ Fanpage “รวมข่าว IFEC คนรัก IFEC” เมื่อเวลา 11.00 น. ถึงกรณีที่เกิดความล่าช้าในการดำเนินการยื่นจดทะเบียนเปลี่ยนแปลงกรรมการต่อกรมพัฒนาธุรกิจการค้า กระทรวงพาณิชย์ ซึ่งการให้สัมภาษณ์ดังกล่าวมีการพูดถึงประเด็นการชำระหนี้ของ IFEC โดยนายแพทย์วิชัยอ้างว่าตนเองได้ทำการชำระหนี้ไปแล้วเป็นจำนวน 1.20 พันล้านบาท
โดยล่าสุด แหล่งข่าวรายหนึ่งเปิดเผยกับ “ข่าวหุ้นธุรกิจออนไลน์” ว่ากลุ่มเจ้าหนี้ตั๋วแลกเงิน (บี/อี) ของ IFEC ได้ออกมาเปิดเผยว่า นายแพทย์วิชัย ยังไม่ได้ทำการชำระหนี้ตามที่ได้ออกมาให้สัมภาษณ์แต่อย่างใด ซึ่งการที่นายแพทย์วิชัยให้สัมภาษณ์ดังกล่าวนั้นส่งผลให้เกิดความสับสน